rlitschk/wikidir huggingface dataset:
Osenhorst (hoochdüütsch Osenhorst) is en Dörp in de Gemeen Zeven in’n Landkreis Rodenborg, Neddersassen. So bi 300 Meter in’n Süüdwesten von Osenhorst münnt de Osenhorster Beek in de Meh-Au. De Naveröörd sünd Asp, Hoffkoh un Wist in’n Noorden, Bahnhoff Elsdörp un Frankenbossel in’n Noordoosten, Elsdörp in’n Oosten, Jeem un Heesdörp in’n Süden, Siek in’n Süüdwesten, Wehldörp mit Wehldörper Holt in’n Westen un Brüttendörp in’n Noordwesten. In de Franzosentied von 1810 bet 1814 hett de Oort to de Mairie Zeven in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. In dat 19. Johrhunnert hett Osenhorst noch mit Borgwall un Borgelsdörp en Gemeenverband billt, later is Osenhorst denn aver an Wist gahn un Borgwall un Borgelsdörp an Elsdörp. De Oort is an’n 1. März 1974 as Deel von de Gemeen Wist mit de Gemeenreform in Neddersassen an de Gemeen Zeven kamen. Osenhorst is evangeelsch-luthersch präägt un höört to dat Kaspel von de Allerhilligen-Kark in
Brümmerhoff (hoochdüütsch Brümmerhof) is en Dörp in de Gemeen Zeven in’n Landkreis Rodenborg, Neddersassen. Bi Brümmerhoff hett von öllers ok Hemel jümmer mit bihöört. Na Süüdwesten to liggt dat Naturschuulrebeed Hemelsmoor un bi 300 Meter in’n Süüdwesten flütt de Baad langs. De Naveröörd sünd Olendörp in’n Noorden, Zeven un Asp in’n Noordoosten, Brüttendörp in’n Oosten, Wehldörp mit Wehldörper Holt in’n Süüdoosten, Steenfeld in’n Süüdwesten, Oostertimk in’n Westen un Badenst in’n Noordwesten. In’n Eersten Weltkrieg is een Soldaat ut Brümmerhoff fullen un in’n Tweten ölven. In de Franzosentied von 1810 bet 1814 hett de Oort to de Mairie Jeem in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Huusvaagdie Zeven in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. 1929 is de Gemeen Brümmerhoff oplööst un twüschen Olendörp un Oostertimk opdeelt worrn. Hemel keem an Oostertimk, dat egentliche Dörp Brümmerhoff an Olendörp. To’n 1. Oktober 1949 is de Oort denn aver wedder en egenstännige Gemeen worrn. Dorbi sünd de olen
Jan Hinnerk Wördemann (* 1. Mai 1851 in Eidelstee-Dörpel; † 18. Dezember 1923 in Wagenfeld) weer en plattdüütsch Schriever, Schauspeler un Rezitater. 1871 weer he as Schauspeler un af 1884 as Reuter-Rezitater in Hamborg aktiv. Queken un Ranken. Allerhand Snaken un Snurre. Gedichte un Vertellsel in plattdütscher Mundart. Großenhain, 1886. Krusemünten. Twee Geschichten von'n Dörp. De Wais'. Adam un Eva. Nörden, 1889. Weihsand. Allerhand Gedichte un Vertellsel in plattdütsche Mundart. Schröder, Deefholt 1909. / 3. Uplaag Schröder, Deefholt 1912. Hannover'sche Jungen. Ene Dörpgeschicht' ut'n Jahr 1866. Knorr, Bassen 1912. De Heideköster. Ene Dörpgeschicht ut'n verled'nen Jahrhunnert. Schröder, Deefholt 1915. / 2. Uplaag. Schröder, Deefholt 1921. Dannappels. Gedichte un Vertellsel in hoch- un plattdütsche Mundart. Schröder, Deefholt 1922. Jan Hinnerk Wördemann in de Plattdüütsche Bibliographie un Biographie (PBuB) Normdaten: GND: 117456071 (OGND, AKS) | VIAF: 37694115 | Wikipedia-Personensöök
Carl Maria Friedrich Ernst von Weber (* 18. oder 19. November 1786 in Eutin, Sleswig-Holsteen; † 5. Juni 1826 in London) weer en düütsch Komponist, Dirigent un Pianist. De Familie vun sien Moder, de Opernsingerin un Schauspelerin Genovefa Weber, stamm ut Marktoberdorf in dat bayerische Schwaben; de Vörfohren vun sien Vaders Siet keemen ut Stetten (Lörrach). Carl Maria von Weber wurr Enn' 1786 in Eutin boren. Weber sien Vader Franz Anton von Weber, de dat Adelsprädikat wohrschienlich sülvst inführt harr, weer as Offizier, Beamter, Musiker un Kapellmeester tätig. He hett en Schauspeeltrupp grünnd un wurr reisen Theaterdirekter. De jung Weber, en Cousin vun Mozart sien Fru Constanze, kreeg den eersten, entscheeden Musikünnerricht in't Klaveerspeel, in Harmonielehre un Toonsatz vun Kammermusiker Johann Peter Heuschkel, de in de Kapell vun den Hildburghäuser Hartog Friedrich as Organist, Pianist un Oboist anstellt weer. Wiedere Lehrer vun Weber weern in München Johann Evangelist Wallishauser (Künstlernaam: Valesi; Gesang) un Johann Nepomuk Kalcher (Kompositschoon). Johann Michael Haydn, de Bröer vun Joseph Haydn, un de wietreist Abbé Georg Joseph Vogler weern sien wichtigst Mentoren in de Tiet vun de Utbillen to'n Komponisten un Musiker. Van 1804 bit 1806 weer Weber Kapellmeester in Breslau. Hier hett de Achtteihnjohrige dat
Timothy Spall, OBE (* 27. Februar 1957 in London, England) is en britischen Schauspeler, de sünners för Charakterrullen in Film, Feernsehn un Theater bekannt is. Spall harr 1978 sien eerste Filmrull in The Life Story of Baal. In England is he vör bekannt worrn dör sien Rull as Barry in de spoodrieke Kummediereeg Auf Wiedersehen, Pet in de he vun 1983 an speelt hett. Na un na is he ok internatschonal bekannt worrn dör rullen in tallrieke britische un Hollywood-Filmen so as Topsy-Turvy, Vanilla Sky, Intimacy oder Last Samurai. Sien wohrschienlich bekanntste Rull speel he in de Harry-Potter-Filmreeg, in de he Peter Pettigrew dorstellt hett. An’n 31. Dezember 1999 kreeg he vun de britischen Königin den Titel Officer of the Order of the British Empire verleht. In 2010 speel he in den Film The King’s Speech de Rull vun Winston Churchill. In disse Rull weer he 2012 ok bi de Aflussfier vun de Olympischen Spelen in London to sehn. Spall is verheiraat un hett dree Kinner. Sien jüngsten Söhn Rafe Spall is ok Schauspeler. För sien Filmwark weer Spall bit hüüt (Stand: September 2014) 25 mol för Filmpriesen vörslahn. Uttekent weer he bit hüüt söss mol: 1999: mit den Broadcasting
De Werser-Elv-Spoorkass is en Spoorkass mit Seet in Bremerhoben. De Bank höört to de Spoorkassen-Finanzgrupp un hett 41 Filialen in’n Landkreis Cuxhoben un in de Stadt Bremerhoben. De Vörsitter von’n Vörstand is Götz Pätzold, de Vörsitter von’n Verwaltungssraad is Melf Grantz. Dreger von de Anstalt des öffentlichen Rechts sünd de Landkreis Cuxhoben un de Spoorkassenstiftung Bremerhoben. Rechtsgrundlaag sünd dat Neddersassische Spoorkassengesett un dat Breemsche Spoorkassengesett. De BLZ is 292 500 00 un de BIC BRLA DE21 BRS. De Bilanzsumm schall so bi veer Milliarden Euro liggen. De Bank hett üm un bi 1000 Mitarbeiders un 500.000 Konten. Blangen 15 Filialen in Bremerhoben hett de Spoorkass ok noch Filialen in Beers, Bokel, Bülkau, Debst, Dobrook, Dorum, Hagen, Heckthusen, Hemmoor (2), Karkwist, Kumbarg, Loomst, Lox, Neenkarken, Noordholt, Öberndörp, Oosten, Oosterwannen, Oterndörp (2), Schippdörp, Stotel un Wremen. De Spoorkass Bremerhoben un de Kreisspoorkass Wersermünn-Hadeln hebbt sik in’n Oktober 2014 mit Wirkung trügg to’n 1. Januar 2014 dör Fusion tohoopslaten. Dorto hebbt de Länner Bremen un Neddersassen en Staatsverdrag slaten, üm de Fusion to regeln. To’n 1. Dezember 2015 sünd teihn Filialen dichtmaakt worrn: Beverst, Bexhöv, Geestenseth, Luunst, Millm, Niewohl, Saans, Sells, Spiek un Wolsbuddel. De Filialen in Helmworth un Neehuus hebbt to’n 1.
De eersten Karkhööv in’n Landkreis Oosterholt hebbt dicht bi de Karken legen, de von dat 9. Johrhunnert af an boot worrn sünd, nadem de Sassen von Korl den Groten christianiseert worrn sünd. Eerst in dat 19. Johrhunnert hett sik dat bilütten dörsett, dat separate Karkhööv inricht worrn sünd, de nich mehr dicht bi de Kark weren. Dat is denn ok begäng worrn, dat ok de lüttjeren Dörper, de keen egen Kark harrn, sik en Karkhoff anleggt hebbt. Jöödsche Karkhööv hett dat in’n Landkreis Oosterholt dree Stück geven: den Jöödschen Karkhoff Swonewebel, den Jöödschen Karkhoff Hu’e un den Jöödschen Karkhoff Oosterholt-Scharmbeek. Von Sommer 1943 bet Vörjohr 1945 hebbt 10.000 bet 12.000 Dwangsarbeiders Deenst leisten müsst bi’n Bo von’n U-Boot-Bunker Valentin in Farge. In disse Tied sünd bet to 2000 Arbeiders doodbleven. De Doden sünd op en Karkhoff in de Ne’enkarker Heid in dat Arbeitserziehungslager Farge begraven worrn (53° 14′ N, 8° 33′ O). Dat Gelänn weer later Deel von en Truppenövungsplatz von de Bundswehr. Oort: Grasbarg Dreger: Findörp-Kark Grasbarg Kark: Findörp-Kark Grasbarg Laag: 53° 11′ N, 8° 59′ O Adress: Speckmannstraat 38-40, 28879 Grasbarg Satzung: Grött: Oort: Leendaal Dreger: Marien-Kark Kark: Marien-Kark Leendaal Laag: 53° 9′ N, 8° 55′ O Adress:
Brauel is en Dörp in de Gemeen Zeven in’n Landkreis Rodenborg, Neddersassen. Dat Dörp liggt an’t Süüdöver von de Oost. En poor hunnert Meter in’n Oosten von Brauel münnt de Meh-Au in de Oost. De Naveröörd sünd Twistenbossel in’n Noorden, Tzassenholt, Vierenhöben un Meinst in’n Noordoosten, Offens un Heeßel in’n Oosten, Wiersdörp in’n Süüdoosten, Zeven in’n Süden, Baadmöhlen in’n Süüdwesten un Godenst un Seedörp in’n Noordwesten. Brauel kummt an’n 19. März 986 as Browell toeerst in de Oorkunnen vör. In’n Eersten Weltkrieg sünd dree Soldaten ut Brauel fullen oder vermisst un in’n Tweten Weltkrieg 19. In’n Tweten Weltkrieg sünd en poor Phosphorbummen op Brauel afsmeten worrn. Dor sünd söven Hüüs un 15 annere Gebüüd bi dalbrennt. In de Franzosentied von 1810 bet 1814 hett de Oort to de Mairie Sürsen in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. De Oort is mit de Gemeenreform in Neddersassen an’n
De Flagg vun Paraguay (spaansch: bandera del Paraguay) wurr an' 27. November 1842 offiziell inführt. De Dag vun de Fahn (Día de la Bandera) wurrd an' 14. August fiert. Traditschonell hemm de Farven vun de Natschonalflagg vun Paraguay folgen Bedüüden: Root: Gerechtigkeit (Justicia), Witt: Freeden (Paz), Blau: Freeheit (Libertad) De Flagg vun Paraguay wiest en Besünnerheit up: Wenn man vun den Sünnerstatus vun de Flagg vun Westsahara afsücht, hett se as eenzig gültig Staatsflagge neben de vun Saudi-Arabien en ünnerscheedlich Vörder- un Rücksiet. Up de Vördersiet befinnd sück dat Staatswappen, up de Rücksiet dat Sello de Hacienda. Dat Emblem wiest en sitten geelen Löwen vör en bruun Stang, de en root Jakobinermütz (spaansch: Gorro frigio) droggt. Över de Mütz steiht de Wahlspröök Paz y Justicia (Freeden un Gerechtigkeit). Eerstmals nömmt wurr de root-witt-blau Trikolore an' 15. August 1812, dormals wurr se in Asunción mit en Wappen in de Midden hisst. Se geiht up dat Johr 1806 torüch, as de Truppen vun Paraguay witt, blau un root Flaggen führen deen, wiels se to Ünnerstütten vun Buenos Aires gegen den Infall vun de Briten ielen deen. Nah en anner Version führ de Diktator José Gaspar Rodríguez de Francia de Flagg in, anlehnt
K-PAX (dt. Titel: K-PAX — Alles ist möglich) is en Science-Fiction-Filmdrama vun den Speelbaas Iain Softley ut dat Johr 2001. De Hööftrull speel Kevin Spacey. Dat Dreihbook baseert op den Roman K-PAX (dt:: Wie von einem fremden Stern) vun Gene Brewer un vertellt de Geschicht vun en Mann, de vun sik seggt, dat he vun den Planet K-PAX ruchweg 1000 Lichtjohren wiet weg in de Neeg vun’t Steernbild Lier kummt. Vunwegen dat he keen Utwies bi sik hett un sik snaaksch verhollen deit, warrt Prot in’n Grand-Central-Bahnhoff vun New York City fastnahmen. He gifft sik as Butenirdischen ut, de vun den Planet K-PAX kamen deit. He warrt dorophen in en psychiatrische Anstalt inwiest, man, keen Therapie will bi em anslahn. So warrt he na een Maand Dr. Powell towiest, de wegen sien vele Arbeit sien Familie vernalässigen deit. Dr. Powell finnt rut, dat Prot geern Aaft eten deit un dat he ultravigelett Licht sehn kann. Na korte Tiet fangt vör allen de Patienten vun de Anstalt an, Prot sien Geschicht to glöven. Ok Dr. Powell is andoon vun de logischen Tosamenhäng in dat, wat Prot vertellt. Prot weet veel över Naturwetenschoppen un is in de Laag astrophysikaalsche Fragen to lösen.
Offens (hoochdüütsch Offensen) is en Dörp mit üm un bi 160 Inwahners in de Gemeen Heeßel in’n Landkreis Rodenborg, Neddersassen. Dat Dörp liggt an’t Noordöver von de Oost op de Zevener Geest. De Oost is in Offens noch en Beek, de so söss bet acht Meter breed is. En beten in’n Süüdwesten von Offens münnt de Meh-Au in de Oost. De Naveröörd sünd Tzassenholt, Vierenhöben un Meinst in’n Noorden, Heeßel in’n Oosten, Wiersdörp in’n Süüdoosten, Asp in’n Süden, Zeven in’n Süüdwesten, Brauel in’n Westen un Seedörp un Twistenbossel in’n Noordwesten. Offens kummt an’n 17. März 986 as Uffingstidi toeerst in en Oorkunn von König Otto III. vör, in de he dat Verhältnis twüschen dat Klooster Heeßel un dat Arzbisdom Bremen regelt. De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. De Oort is 1857 Deel von de Landgemeen Heeßel worrn. In’n Eersten Weltkrieg sünd acht Soldaten ut Offens fullen oder vermisst. opstunns: Dennis Meinders Offens is evangeelsch-luthersch präägt un höört to dat Kaspel von de Vitus-Kark in Heeßel. För de Kathoolschen is de Christ-König-Kark in
Offensen betekent Offensen, Oort in de Gemeen Wienhusen in’n Landkreis Celle, Neddersassen, Offensen, Oort in de Stadt Üsseler in’n Landkreis Nuurten, Neddersassen. Dat is ok de hoochdüütsche Naam von Offens, Oort in de Gemeen Heeßel in’n Landkreis Rodenborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Wiersdorf betekent Wiersdorf, Gemeen in’n Eifelkreis Bitburg-Prüm, Rhienland-Palz, Wiersdorf, Oort in de Gemeen Wallstawe in’n Oltmarkkreis Soltwedel, Sassen-Anholt, Wiersdorf, Oort in de Gemeen Sankt Peter am Ottersbach, Bezirk Südoststeiermark, Steiermark, Öösterriek. Dat is ok de hoochdüütsche Naam von Wiersdörp, Oort in de Gemeen Heeßel in’n Landkreis Rodenborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Wölbern betekent (13908) Wölbern, en Asteroid, Wölbern & Co., Bankhuus in Hamborg. Wölbern is de Familiennaam von Bernd Wölbern (* 1966), düütschen Politiker un Landdagsafordneter Ernst Wölbern († 1976), düütschen Ünnernehmer, Oliver Wölbern (* 1967), düütschen Kumponist un Musikproduzent, Werner Wölbern (* 1961), düütschen Schauspeler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
George Kennedy is de Naam von George Kennedy (George Washington Kendall; 1881–1921), kanaadsch Sportpromoter un Ünnernehmer, George Kennedy (1901–1960), US-amerikaanschen Sinoloog, George Kennedy (1925–2016), US-amerikaanschen Schauspeler, George A. Kennedy (* 1928), US-amerikaanschen Klassischen Philoloog. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
George Harris Kennedy, Jr. (* 18. Februar 1925 in New York City; † 28. Februar 2016 in Boise, Idaho) weer en US-amerikaanschen Schauspeler. He hett in mehr as 200 Speelfilmen un Feernsehregen mitspeelt. Kennedy stammt ut en Familie vun Schauspelers un weer mit twee Johren al dat eerste mol op en Theater-Bühne to sehn. He is later bi’t Radio anfungen, un hett ok wiel den Tweeten Weltkrieg as Radiomoderater wietermaakt. Sössteihn Johr lang is he bi de United States Army bleven. Denn harr he Lasten mit sien Rüch un müss mit den Deenst ophöörn. He is dorna na Hollywood gahn. Eerst füng he as Techniker bi Feernsehregen an, hett aver af 1959 ok lüttere Feernsehrullen annahmen. Sien Kino-Debüt harr he 1961. Dör sien markant Gesicht, sien starke Figur un sien Grött vun 1.93 m weer he kuum to verwesseln. Dordör weer he goot nafraagt as Charakterdorsteller, de vör allen in Nevenrullen speelt hett. In de fröhen 1960er Johren weer he faken in lege Rullen insett un speel ünner annern den eenarmten Herman Scobie in de Thriller-Kummedie Charade. För sien Rull as en bretalen Fangenen in’t Gefängnis-Drama Cool Hand Luke is he 1968 mit’n Oscar as Best Nevendorsteller uttekent worrn. Sünners
De jedes Johr to vergeven German Jazz Trophy tekent ünner dat Motto „A Life for Jazz“ („En Leven för Jazz“) Musiker ut, de dör hör Levenswark den Jazz nee Impulse geven un sien Stellenwert fördert hemm. De Pries wurr vun de Sparda-Bank Baden-Württemberg in Partnerschap mit dat Jazz Podium stifft un eerstmals 2001 vergeven. Siet 2002 is de Jazzzeitung Liddmaat vun de Jury. De Preisverleehn find in' Tosommenhang mit en Jazzkonzert vun den Priesdräger statt. De Jazzpries, en Statue vun den Stuttgarter Bildhauer Otto Herbert Hajek, verleeht de Sparda-Bank Baden-Württemberg gemeensam mit de Jazzzeitung (ConBrio Verlagsgesellschaft, Regensburg) un de Kulturgesellschaft Musik + Wort e.V. Stuttgart. 2001: Erwin Lehn 2002: Paul Kuhn 2003: Wolfgang Dauner 2004: Toots Thielemans 2005: Kenny Wheeler 2006: Dick Hyman 2007: Jean-Luc Ponty 2008: Hugo Strasser 2009: Carla Bley 2010: Jacques Loussier 2011: Dave Holland 2012: Monty Alexander 2013: Lee Konitz 2014: Chris Barber 2015: Ralph Towner 2016: Klaus Doldinger 2017: Abdullah Ibrahim 2018: Rolf un Joachim Kühn 2019: Dee Dee Bridgwater 2020/2022: Arturo Sandoval 2023: Steve Turre Artikel vun dat Stuttgart Journal Artikel vun dat Stuttgart Journal Musikwoche Lee Konitz erhält Jazz Trophy für Lebenswerk, Der Standard, 9. Juli 2013 German Jazz Trophy an Abdullah Ibrahim
De Eridanus is een vun de 88 modernen Steernbiller un liggt wat süüdlich vun’n Himmelsäquater. Eridanus höört to de gröttsten Steernbiller an’n Nachthimmel un tütt sik as Keed vun Steerns ünner de Steernbiller Bull un Orion bit deep in den Süüdhimmel. Dat Steernbild fallt aver nich sünners op, vunwegen dat blots veer Steerns heller sünd as de drüdde Gröttenklass. Vun Europa ut is blots de Noorddeel vun’t Steernbild to sehn. De Steern ε Eridani is blots üm un bi 10,7 Lichtjohren wiet weg un tellt dormit to de nächsten Navers vun uns Sünn. 2007 is in’t Steernbild Eridanus de so nöömte Eridanus Supervoid opdeckt worrn, de ruchweg een Milliarde Lichtjohren groot is. In dat Rebett gifft dat keen Steerns, keen Galaxien un ok keen Swarten Löcker. Sülvst för düstere Materie gifft dat keen Anteken. De Eridanus höört to de klass’schen 48 Steernbiller ut de Antike, de al vun Ptolemäus beschreven weern. In de greekschen Mythologie weer de Eridanus en Stroom, de ut de Waters vun’n Aquarius spiest weer. En Saag bringt den Stroom mit Phaeton in Tosamenhang, de en Söhn vun den Sünngott Helios weer. As Phaeton een Dag den Himmelswagen vun sien Vadder övernahmen harr, geev dat en Katastrooph:
Titus van Rijn (* 22. September 1641 in Amsterdam; † Anfang September 1668 ok dor) hett as eenzig vun de veer Kinner vun Rembrandt Harmenszoon van Rijn un Saskia van Uylenburgh dat Kindsöller. Titus kummt mehrmals as Modell in Rembrandt sien Biller un Studien vör. Vör Rembrandt sien Konkurs 1656 överdroog de dat Eegendom an sien Huus an Titus. De fung tosommen mit sien Steefmoder Hendrickje Stoffels en up Rembrandt sien Warken spezialiseerten Kunsthannel an. Titus leet up Drängen vun sien Vader in sien 15. Levensjohr en Testament verfaaten, in de he Rembrandt as alleenigen Arv bestimmen dee. 1668 hett Titus Magdalena van Loo (1641–1669) heiraadt. Hör Vader Jan, en Sülverschmeed, weer en Bröer vun sien Onkels Gerrit van Loo, Afkaat in de Gemeend Het Bildt. Se hemm in en Huus an' Singel bi sien Schwegermoder wahnt. Ut disse Ehe wurr en Kind boren: Titia (1669–1715). Titus van Rijn is Anfang September 1668 in sien 27. Levensjohr an de Pest storven. He wurr in de Westerkerk begraven. Sien Fru un sien Schwegermoder sünd een Johr later storven. En Bild vun Titus (Titus an' Schrievpult, 1655) ziert de Titelsiet vun den Bestseller Bildung. Ein Essay vun Hartmut von Hentig. Titus van
De Begreep Dwargsteern faat in de Astronomie en Reeg vun ünnerscheedliche Steernklassen tohopen. Wenn allgemeen vun en Dwargsteern snackt waart, denn is dormit en Steern vun de Hööftreeg meent. Dat „Dwarg“ betütt sik dorbi op de sietere Lüüchtkraft vun en Steern in’n Vergliek to annere Steerns mit den sülven Spektraltyyp. De Begreep weer in’t Johr 1906 inföhrt, as de ddänsche Astronom Ejnar Hertzsprung faststellt hett, dat een de ro’esten Steerns – ut de Spektralklassen K un M – in twee enkelte Klassen ünnerscheedt warrn künnt. De een, de veel starker as de Sünn, un de annern, de veel swacker lüchten doot. Üm jem to ünerscheden, nööm he de eersten „Resen“ un de annern „Dwargen“. Later is de Begreep wieter faat worrn und dor kemen noch mehr Klassen dorto, de an sik nich mehr to de Hööftreeg tellen doot. Enkelte Klassen vun Dwargsteerns sünd: Ro’e Dwargen – de lüttsten Hööftregensteerns, de ruchweg 75 % vun all Steerns utmaken doot, aver so swack lüchten doot, dat se mit dat fre’e Oog nich to sehn sünd. Gele Dwargen – Hööftregensteerns, de vun de Grött un Lüüchtkraft ruchweg mit de Sünn to verglieken sünd. De Sünn tellt sülvst ok to disse Klass. Brune Dwargen
As Waterstoffbrennen warrt de Karnfusion vun Protonen – also vun Atomkarns vun dat fakenste Isotop 1H vun’n Waterstoff – to Helium betekent, wat in’t Binnere vun Steerns (oder, in’n Fall vun en Nova, op de Böverflach vun en Witten Dwarg) aflopen deit. Disse stellare Waterstofffusion is de wesentliche Energieborn vun de normalen Steerns wiel den gröttsten Deel vun jemehr Levensduer. All Steern vun de Hööftreeg beteht jemehr Energie ut dat Waterstoffbrennen. Ofschoonst de Vörgang as „Brennen“ betekent warrt, hett dat nix mit Verbennen in’n cheemschen Sinn vun en Redoxreakschoon to doon, de veel weniger Energie fresetten deit, as de Fusion. De Vörgang vun de Karnfusion kann bi’t Waterstoffbrennen op twee ünnerscheedliche Wiesen aflopen, wobi aver beide molen veer Protonen opletzt to een Heliumkarn 4He versmölten doot. Dat is to’n een de teemlich direkte Proton-Proton-Reakschoon, as se in’t Bild wiest is. Dat annere is de Bethe-Weizsäcker-Zyklus (ok CNO-Zyklus), de de sworeren Elementen Kohlenstoff, Stickstoff un Suerstoff inbinnt. Bi de Fusion vun veer Protonen to en Heliumkarn (plus twee Positronen) warrt wegen dat Phänomen vun’n Massendefekt en Energie vun 25 MeV free, wat direkt mit dat Gliekbedüden vun Masse un Energie E = mc2 to doon hett. In’n Fall vun uns Sünn
De Bundsautobahn 862 (Afkörten: BAB 862 oder A 862) weer en kort Autobahnstück in Baden-Württembarg. Mit en Läng vun blots 0,4 km weer se de düütschsietige Verlängern vun de franzööschen A 36, de vun de Grenz na Frankriek bi Steinenstadt na’t Autobahndreeeck Neuenburg an de A 5 verlopen de. De Autobahn, de ehmols de körste Autobahn vun Düütschland weer, warrt hüüt as en Twieg vun de A 5 ansehn un hett de ne’e Beteken A 5AST kregen. Bundsautobahn 862. Mehr Biller, Videos oder Audiodateien to’t Thema gifft dat bi Wikimedia Commons. Streckenbeschrieven vun de ehmolige A 862 Düütsche Bundsautobahnen Strecken in Bedriev: Hööftstrecken: A 1 | A 2 | A 3 | A 4 | A 5 | A 6 | A 7 | A 8 | A 9 Över- un regional: A 10 | A 11 | A 12 | A 13 | A 14 | A 15 | A 17 | A 19 | A 20 | A 21 | A 23 | A 24 | A 25 | A 26 | A 27 | A 28 | A 29 | A 30 | A 31 | A 33 | A 37 | A 38 | A 39